రాజీవ్ గాంధీ ఆరోగ్య శాస్త్రాల విశ్వవిద్యాలయం 25వ వ్యవస్థాపక దినోత్సవాన్ని ఉద్దేశించి ప్రసంగించిన ప్రధాన మంత్రి

ప్రధాన మంత్రి శ్రీ నరేంద్ర మోదీ ఈ రోజు న వీడియో కాన్ఫరెన్స్ మాధ్యమం ద్వారా బెంగళూరు లోని రాజీవ్ గాంధీ ఆరోగ్య శాస్త్రాల విశ్వవిద్యాలయం 25వ వ్యవస్థాపక దినోత్సవ సబంధిత కార్యక్రమాన్ని ఉద్దేశించి ప్రసంగించారు. కోవిడ్-19 పరిస్థితి ని పరిష్కరించడం లో కర్నాటక ప్రభుత్వ కృషి ని ప్రధాన మంత్రి మెచ్చుకొన్నారు. రెండు ప్రపంచ యుద్ధాల అనంతర కాలం లో అతి పెద్ద సంక్షోభాల లో ఒకటైన ప్రస్తుత సంక్షోభాన్ని ప్రపంచం ఎదుర్కొంటోందని శ్రీ మోదీ అన్నారు. ప్రపంచ యుద్ధాల కు పూర్వం, ప్రపంచ యుద్ధాలు జరిగిన తరువాత ప్రపంచం మారిపోయినట్లే, అదే మాదిరి గా కోవిడ్ కు పూర్వపు ప్రపంచం మరియు కోవిడ్ తరువాతి ప్రపంచం భిన్నం గా ఉంటాయి అని ఆయన పేర్కొన్నారు. కోవిడ్-9 కు వ్యతిరేకం గా భారతదేశం కొనసాగిస్తున్న సాహసోపేతమైనటువంటి పోరాటం లో వైద్య సముదాయం మరియు మన కరోనా యోధుల కృషే కీలకమైంది గా ఉంది అని శ్రీ మోదీ అన్నారు. వైద్యులు, వైద్య కార్యకర్తల ను మిలిటరి యూనిఫార్మ్ లేని సైనికుల తో ఆయన పోల్చారు. వైరస్ ఒక కానరాని శత్రువు కావచ్చు కానీ మన కరోనా యోధులు అజేయమైనటువంటి వారు; మరి అదృశ్యానికి, అజేయానికి మధ్య జరిగే సమరం లో మన వైద్య కార్యకర్త లు విజయాన్ని సాధించడం ఖాయం అని ప్రధాన మంత్రి అన్నారు. పోరాటం లో ముందు వరుస లో నిలచిన కార్యకర్తల పై- మూక మనస్తత్వం కారణం గా- జరిగిన హింసాత్మక సంఘటన ల పట్ల ప్రధాన మంత్రి ఆందోళన ను వ్యక్తం చేశారు. అటువంటి ఘటనల ను అడ్డుకోవడం కోసం ప్రభుత్వం అనేక చర్యల ను తీసుకొందని ఆయన చెప్పారు. సమరాంగణం లో ముందు వరుస లో నిలబడిన వారి కి 50 లక్షల రూపాయల బీమా తో కూడిన రక్షణ సౌకర్యాన్ని కూడా ప్రభుత్వం కల్పించింది అని ఆయన అన్నారు. ప్రపంచీకరణ యుగం లో ఆర్థిక సమస్యల పై చర్చ ల కంటే అభివృద్ధి తాలూకు మానవ కేంద్రిత దృష్టికోణాల పై దృష్టి ని సారించాలి అంటూ ప్రధాన మంత్రి పిలుపునిచ్చారు. ఆరోగ్య రంగం లో వివిధ దేశాలు సాధించే పురోగతి మునుపు ఎన్నడూ లేనంత ప్రాముఖ్యాన్ని సంతరించుకోనుంది. ప్రభుత్వం గడచిన 6 సంవత్సరాల లో ఆరోగ్య సంరక్షణ రంగం లో మరియు వైద్య విద్య లో అనేక కార్యక్రమాల ను చేపట్టింది అని ఆయన అన్నారు. ఆరోగ్య సంరక్షణ ను మెరుగుపరచడం కోసం తత్సంబంధిత మౌలిక సదుపాయాల ను మరియు ఆ సదుపాయాలు ప్రతి ఒక్కరికి అందుబాటు లోకి వచ్చే విధానాన్ని అమలుపరచేందుకు గాను నాలుగు స్తంభాల వంటి అంశాల తో కూడిన ఓ వ్యూహాన్ని అనుసరించాలని ప్రధాన మంత్రి పిలుపునిచ్చారు. ఒకటో స్తంభం ఏది అంటే (వ్యాధి)నివారక ఆరోగ్య సంరక్షణ. దీనిలో భాగం గా యోగ కు, ఆయుర్వేదాని కి ఇంకా జనరల్ ఫిట్ నెస్ లకు పెద్ద పీట లు వేయడం జరుగుతుంది అని ఆయన అన్నారు. జీవన శైలి కి సంబంధించిన వ్యాధుల ను అదుపు లో ఉంచడం పై అమిత శ్రద్ధ ను వహిస్తూ 40,000 కు పైగా వెల్ నెస్ సెంటర్ లను తెరవడమైంది అని ఆయన చెప్పారు. స్వచ్ఛ్ భారత్ మిశన్ యొక్క సాఫల్యం (వ్యాధి)నివారక ఆరోగ్య సంరక్షణ లో మరో ముఖ్యమైన క్షేత్రం గా ఉన్నదని ఆయన అన్నారు. మరి రెండో స్తంభం ఏది అంటే భరించగల ధరల లో ఆరోగ్య సంరక్షణ. ప్రపంచం లోకెల్లా అతి పెద్ద ఆరోగ్య సంరక్షణ పథకం అయినటువంటి ఆయుష్మాన్ భారత్ యొక్క సఫలత ను గురించి ప్రధాన మంత్రి ప్రముఖం గా ప్రస్తావించారు. ఈ యోజన ద్వారా ఒక కోటి మంది ప్రజలు, ప్రత్యేకించి మహిళ లు మరియు గ్రామీణ ప్రాంతాల లో నివసించే వారు, రెండు సంవత్సరాల కంటే తక్కువ కాలం లో ఏ విధం గా ప్రయోజనాన్ని పొందిందీ ఆయన వివరించారు. ఇక మూడో స్తంభం ఏది అంటే సరఫరా కోణం లో సాధించిన మెరుగుదల లు. భారతదేశం వంటి దేశాని కి సరైన వైద్య సంబంధిత మౌలిక సదుపాయాలు, ఇంకా వైద్య విద్య సంబంధిత మౌలిక సదుపాయాలు ఉండితీరాలి అని ప్రధాన మంత్రి పేర్కొన్నారు. దేశం లోని ప్రతి జిల్లా లో వైద్య కళాశాల లేదా స్నాతకోత్తర వైద్య సంస్థ ఉండేటట్టు చూడటానికి అవసరం అయిన పనులు జరుగుతున్నాయని ఆయన చెప్పారు. ఎఐఐఎమ్ఎస్ లను మరో ఇరవైరెండిటి ని ఏర్పాటు చేయడం లో దేశం శీఘ్ర పురోగతి ని నమోదు చేసిందనే వాస్తవాన్ని ప్రధాన మంత్రి నొక్కిచెప్పారు. గడచిన అయిదు సంవత్సరాల లోను మనం 30,000 కు పైగా ఎం బిబిఎస్ ‌సీట్లను మరియు స్నాతకోత్తర విద్య లో 15,000 సీట్ల ను జోడించుకోగలిగామని ఆయన అన్నారు. స్వాతంత్య్రం వచ్చిన తరువాతి కాలం లో ఏ ప్రభుత్వం యొక్క అయిదేళ్ల పదవీకాలం లో చోటు చేసుకొన్న అతి పెద్ద పెంపుదల ఇదే. పార్లమెంటు లో చట్టం చేయడం ద్వారా మెడికల్ కౌన్సిల్ ఆఫ్ ఇండియా కు బదులు నేశనల్ మెడికల్ కమిశన్ ను ఏర్పాటు చేయడాన్ని గురించి సైతం ప్రధాన మంత్రి మాట్లాడారు. చివర గా నాలుగో స్తంభం ఏమిటి అంటే అన్ని పథకాల ను ఉద్యమ తరహా లో అమలుపరచడం అని, మరి ఇది ఒక మంచి ఆలోచన సఫలం కావడాని కి చాలా కీలకం అని ఆయన అన్నారు. నేశనల్ న్యూట్రిశన్ మిశన్ యొక్క అమలు ఏ విధం గా యువజనుల కు మరియు మాతృమూర్తుల కు సాయపడుతోందీ ఆయన ఉదాహరించారు. క్షయవ్యాధి ని నిర్మూలించడానికి ప్రపంచం విధించుకొన్న లక్ష్యం అయినటువంటి 2030వ సంవత్సరం కన్నా అయిదేళ్లు ముందుగానే అంటే 2025వ సంవత్సరం కల్లా భారతదేశం ఆ వ్యాధి ని నిర్మూలించాలని ఏ విధం గా దృఢ సంకల్పాన్ని పూనిందో కూడా ఆయన ప్రస్తావించారు. మిశన్ ఇంద్రధనుస్ ను గురించి కూడా ఆయన మాట్లాడారు. ఈ కార్యక్రమం లో భాగం గా టీకామందు వేయడం లో వార్షిక వృద్ధి నాలుగు రెట్ల మేర అధికం అయింది. పరస్పరం సంబంధం గల 50కి పైగా వేరు వేరు వృత్తినిపుణలు మరియు ఆరోగ్య సంరక్షణ సంబంధిత నిపుణుల యొక్క విద్య ను విస్తరించడం కోసం ఒక క్రొత్త చట్టాని కి కేంద్ర ప్రభుత్వం ఇటీవల ఆమోదం తెలిపిందని, ఇది దేశం లో పారా-మెడికల్ సిబ్బంది యొక్క కొరత సమస్య ను పరిష్కరించగలుగుతుందని ప్రధాన మంత్రి అన్నారు. టెలి-మెడిసిన్ లో ఏ విధమైన ముందంజల ను వేయవచ్చో; ‘‘మేక్ ఇన్ ఇండియా’’ ద్వారా ఆరోగ్య రంగం లో ప్రయోజనాల ను ఎలాగ పొందాలో మరి అలాగే ఆరోగ్య రంగం లోకి మరిన్ని ఐటి సంబంధిత సేవల ను ఏ విధం గా ప్రవేశపెట్టవచ్చునో అనే మూడు అంశాల పైన చర్చించి తగ్గ ఉపాయాల తో ముందుకు రావలసింది గా సభికుల కు ఆయన విజ్ఞప్తి చేశారు. మేక్ ఇన్ ఇండియా లో ఆరంభిక లాభాలు ఏ విధం గా ఒనగూరిందీ ఆయన వివరించారు; దీని లో భాగం గా దేశీయ తయారీదారు సంస్థ లు పిపిఇ ల మరియు ఎన్-95 ముసుగు ల ఉత్పత్తి ని మొదలుపెట్టి మరి ఇప్పటికే ఒక కోటి కి పైగా పిపిఇల ను మరియు 1.5 కోట్ల ముసుగుల ను సరఫరా చేశాయి. కరోనా వైరస్ తో పోరు లో ArogyaSetu App (ఆరోగ్యసేతు ఏప్) ఏ విధం గా సాయపుడున్నదీ ప్రధాన మంత్రి చెప్తూ అందుకు గాను తన ప్రశంస ను వ్యక్తం చేశారు.